คะ คือหนูจะถามว่า ตอนเดือนกุมภาหนูกินยาคุมแบบ 28 เม็ด พอถึงแถวแป้ง ประจำเดือนก็มาวันที่ 27 กุมภา พอวันที่ 29 หนูได้มีอะไรกับแฟนแต่ป้องกันค่ะ วันที่ 1 มีนาหมดไป จนเดือนมีนาทั้งเดือน ประจำเดือนหนูก็ไม่มาสักวันเลยค่ะ ปลายเดือนมีนาได้มีอะไรกะแฟนอีกแต่มีการหลั่งในแต่หนูกินยาคุมฉุกเฉินทันในเวลา แต่ปรึกษาเพื่อน พยาบาลการตั้งครรภ์เค้าบอกให้รอประมาณ 5-7 วันค่ะ ถ้าไม่มาก็ตรวจ แต่ไม่มีอาการอะไรเลยนะคะ แต่มีอาการปวดท้องน้อยเหมือนประจำเดือนจะมา แต่ก็ไม่มาค่ะ หนูเสี่ยงที่จะตั้งครรภ์มั๊ยคะ
สวัสดีค่ะ ไม่แน่ใจว่าในเดือนมีนาคมอันนี้คือไม่ได้กินยาคุมแบบแผงต่อใช่หรือไม่ โดยถ้าไม่ได้กินยาคุมแบบแผงต่อ แม้จะเพิ่งหยุดยาไปเมื่อเดือนกพ. ยังมีโอกาสตั้งครรภ์ได้ค่ะโดยการใช้ยาคุมฉุกเฉิน หากใช้ภายใน 72 ชั่วโมงหลังมีเพศสัมพันธ์ ยาจะมีประสิทธิภาพประมาณ 80-90% ค่ะ แต่ยังถือว่าน้อยเมื่อเทียบกับยาคุมแบบแผงหรือการใส่ถุงยางอนามัย และตัวยาเองอาจทำให้ประจำเดือนคลาดเคลื่อนไปได้ แต่ไม่ควรถึงขั้นไม่มาหรือมาช้ากว่า 35 วันจากรอบก่อน หากช้ากว่านี้ ชุดตรวจการตั้งครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากให้ผลลบแต่ประจำเดือนก็ยังไม่มา ควรไปยืนยันที่รพ.อีกครั้ง แต่ส่วนใหญ่ถ้าประจำเดือนไม่มาแล้ว มักจะให้ผลบวกได้ถ้าตั้งครรภ์ค่ะ